Barak Obama Parijdagi teraktlarni “insoniyatga tajovuz” deb atadi

“Bu nafaqat Parijga, balki butun insoniyatga tajovuz”. AQSh prezidenti Fransiyadagi teraktlarga shunday munosabat bildirdi, deya xabar beradi “Gazeta.ru”.

“Shunday fojia chog‘ida fransuzlarning “Ozodlik, tenglik, birodarlik” shiori mohiyatini anglab yetamiz, — deya ta’kidlagan Obama. — Parijdagi hujumlar mamlakat aholisini terror bilan qo‘rqitishga qaratilgan qabih harakatdir”.
Prezident halok bo‘lganlar oilasiga hamdardlik bildirdi va AQSh o‘zining do‘sti, hamkori bo‘lgan Fransiyaga terrorizm va ekstremizmga qarshi kurashda yordam berishini bildirdi.